ભારત વિવિધતામાં એકતા ધરાવતો દેશ છે. અહીં હિંદુ, મુસ્લિમ, શીખ, ઇસાઈ, પારસી સંસ્કૃતિઓ સહઅસ્તિત્વ ધરાવે છે. દેશમાં અત્યારે આ તમામ સંસ્કૃતિ સાથે સંબંધિત ઐતિહાસિક-ધાર્મિક-સાંસ્કૃતિક સ્થાપત્યો અને કલાકેન્દ્રો છે. સાથે સાથે દેશમાં ભૌગોલિક વિવિધતા પ્રચૂર માત્રામાં છે. એક તરફ રાજસ્થાનનું સફેદ રણ છે, તો બીજી તરફ સુંદરવનના દરિયાઈ જંગલો છે. ઉત્તરે પર્વતરાજ હિમાલયની પર્વતમાળા છે, તો દક્ષિણે કન્યાકુમારીનો ઘૂઘવાતો દરિયાકિનારો. તેમ છતાં ભારતની જીડીપીમાં પ્રવાસન ઉદ્યોગનું પ્રદાન છ ટકાથી વધારે નથી. ઇન્વેસ્ટ કર્ણાટક 2016માં રાજ્ય અને દેશના અર્થતંત્રમાં પ્રવાસન ક્ષેત્રનું પ્રદાન વધારવા ખાસ ધ્યાન કેન્દ્રિત કરવામાં આવ્યું છે.